মিসেস ইন্ডিয়া হওয়ার পর প্রাথমিক পর্যায়ে সেখান থেকেই তিনি নির্বাচিত হয়েছিলেন 'ইউনাইটেড নেশনস প্যাজেন্টের' জন্য. সম্প্রতি তিনি এই প্রতিযোগিতায় যোগ দিতে (কিংস্টোন) জামাইকা গিয়েছিলেন. ২১ থেকে ২৯ জুলাই চলে প্রতিযোগিতা. সারা বিশ্ব থেকে ৩০ জন প্রতিযোগী অংশ নিয়েছিলেন. এই প্রতিযোগিতায় 'সিঙ্গেল ওম্যান' বিভাগে তিনি দ্বিতীয় হয়েছেন. সৌন্দর্য্য, বুদ্ধিমত্তার সঙ্গে এখানে আরও একটি বিষয় দেখা হয়, তা হল সমাজ আপনার দ্বারা কীভাবে উপকৃত হতে পারে. সেখান থেকেই এই ৩০ প্রতিযোগী জামাইকার 'ন্যাশনাল চিলড্রেন্স হোমে' যান এবং সেখানকার আবাসিকদের ঘরের দেওয়াল পেন্ট করেন. একদিন সকলে মিলে তাদের জন্য রান্না করেন. সেখানেও ছিল অভিনবত্ব. যিনি যে দেশের বাসিন্দা, তিনি সেখানকার জনপ্রিয় একটি বা দুটি খাবার বাচ্চাদের জন্য বানান. এবং এভাবে চলে সংস্কৃতির আদান প্রদানও.